Komisijos reglamentas (EB) Nr. 1926/2002
2002 m. spalio 25 d.
nustatantis muitus, taikomus nuo 2002 m. rugsėjo 1 d. tam tikroms į Bendriją iš Bulgarijos importuojamoms prekėms, kurioms taikomas Tarybos reglamentas (EB) Nr. 3448/93
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą Nr. 3448/93 [1], nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms, su paskutiniais pakeitimais, padarytais Reglamentu (EB) Nr. 2580/2000 [2], ypač į 7 straipsnio 4 dalį,
kadangi:
(1) Europos sutarties, steigiančios Europos Bendrijų bei jų valstybių narių ir Bulgarijos Respublikos asociaciją, patvirtintos Tarybos ir Komisijos sprendimu 94/908/Euratomas, EAPB, EB [3], protokolas Nr. 3 nurodo prekybos susitarimus jame išvardytais perdirbtais žemės ūkio produktais tarp Bendrijos ir EFTA šalių.
(2) Šis protokolas buvo iš dalies pakeistas 2002 m. liepos 1 d. EB ir Bulgarijos Asociacijos Tarybos sprendimu Nr. 2/2002 dėl prekybos susitarimų tam tikromis prekėmis, pagamintomis iš perdirbtų žemės ūkio produktų, kurie yra numatyti Europos sutarties Protokole Nr. 3 [4], kuriame buvo nustatyta nuo 2002 m. rugsėjo 1 d. sumažinti muitus tam tikroms į Bendriją iš Bulgarijos importuotoms prekėms, pagerinimo.
(3) Todėl nuo 2002 m. rugsėjo 1 d. taikytini muitai nustatomi pagal Protokolą Nr. 3 dėl tam tikrų importuojamų prekių, pagamintų iš Bulgarijos kilmės perdirbtų žemės ūkio produktų,
PRIĖMĖ ŠĮ REGLAMENTĄ:
1 straipsnis
Nuo 2002 m. rugsėjo 1 d. tam tikroms į Bendriją iš Bulgarijos importuotoms prekėms, nurodytoms Europos sutarties Protokolo Nr. 3 I priede, taikytini muitai nustatomi I, II ir III prieduose.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2002 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. spalio 25 d.